Úti beszámoló

2024-1-HU01-KA121-SCH-000207568

*iskolai akkreditációs* projekt keretében megvalósult mobilitásról

A mobilitásban részt vevő pedagógus: Pataki Mónika

|  |  |  |
| --- | --- | --- |
| A megvalósult mobilitás adatai | | |
| helyszíne: | | Vodňany, Csehország |
| időpontja: | | 2024. szeptember 9-13. |
| Fogadó intézmény | | Základní škola a Gymnázium |
| A mobilitás célja: | A kiutazás célja:  A mobilitás általános célja, hogy felhívja a diákok figyelmét az európai étkezési kultúrára, a friss, egészséges ételek fogyasztásának fontosságára, valamint az idényjellegű alapanyagok élvezetére. A cseh és magyar élelmiszerek, ételek és konyha hasonlóságainak és különbségeinek a feltérképezése, nyitottság kialakítása egymás kultúrája iránt.  Az angol nyelv használata a mindennapi közös munka és programok során, a projekt céljainak megvalósításához. | |
| tapasztalatai: | **A program fő célja** megismerni és elfogadni más országok ételeit, és az étkezés ünneplése körül kialakult kulturális hagyományokat. Szó esik a modern mezőgazdaságról, a világ tíz legfontosabb terményéről, valamint az EU szabványairól és előírásairól, amelyek biztosítják az uniós mezőgazdasági termékek minőségét és biztonságát.  1. nap  Utazás Prágába vonattal Budapestről, érkezés a kora délutáni órákban. Prágai városnézés idegenvezető segítségével. Továbbutazás Vodňanyba autóbusszal. Találkozás a fogadó családokkal.  2. nap  A nap az iskolában kezdődik, ahol a résztvevők találkoznak egymással, majd egy rövid bejárás során megismerkednek az intézménnyel. Ezt követően egy műhelymunka keretében bemutatkoznak, különös figyelmet fordítva a magyar és cseh hagyományos ételekre és az ételfesztiválokra. Az ebéd után a csoport felfedezi Vodňany városát, ahol különféle programokon vehetnek részt. A délután folyamán lehetőség nyílik kipróbálni a mászófalat is, majd a nap szabadidős tevékenységekkel zárul a fogadó családokkal.  3.nap  A nap az iskolában kezdődik egy délelőtti műhelymunkával, amely során különféle feladatokat oldanak meg a résztvevők. Az egyik tevékenység egy receptkiegészítő játék volt, amelyben a „nyárson sült ponty” receptjéből hiányzó szavakat kellett megtalálni. Ezután egy étkezéssel kapcsolatos keresztrejtvény következett, majd egy Kahoot! játék, amelyben cseh ételek képeihez kellett párosítani a helyes megnevezést cseh nyelven.  A délelőtt után a csoport elutazik Český Krumlovba, ahol megismerkednek a település történetével, majd elsétálnak a kastélykerthez, amely az UNESCO világörökség része. Ezután ellátogatnak a kolostorba, ahol interaktív kiállítás és műhelyfoglalkozások várják őket.  A nap különleges pillanata a közös születésnapi ünneplés, amely során a magyar és cseh hagyományok szerint köszöntik az ünnepeltet, Marlenka tortával. A programot egy látogatás zárja a tükörlabirintusban.  4. nap  Műhelymunka keretében az Európai Unió élelmiszerbiztonsági szabályairól és előírásairól tanulnak a résztvevők. Ezután a csoport busszal Lipnóba utazik, ahol változatos szabadtéri programok várják őket: túrázás, séta a fenyőerdőben kialakított lombkorona-ösvényen, valamint bobozás. Ebéd után a városközpontban folytatják a programot, ahol megtekintik a mesterséges tavat, amely mintegy 40 kilométer hosszú. A napot egy izgalmas lézerjáték zárja, mielőtt a csoport hazatér.  5.nap  Délelőtti műhelymunka a talajvédelem témájában. A résztvevők előadást hallgatnak a talaj fontosságáról, szerkezetéről és védelméről, majd egy kiegészítős feladat során megismerkednek a modern gazdálkodás eszközeivel. Ezután összehasonlítják a múlt és a jelen mezőgazdasági gyakorlatát.  A műhelymunka után a csoport ellátogat a třeboňi kastélyba és annak kertjébe, ahol történelmi és kulturális élmények várják őket. A programot egy közös ebéd követi, majd a helyi sörfőzde megtekintése következik, ahol anyanyelvi idegenvezető mutatja be a sörkészítés folyamatát. A nap végén a csoport elhagyja Třeboň városát.  6.nap  Főző workshop keretében a résztvevők együtt készítenek különféle ételeket, megismerkedve új receptekkel és technikákkal. Az elkészült fogásokat az iskola ebédlőjében fogyasztják el, ahol lehetőség nyílik a közös étkezésre és beszélgetésre. A délután egy színes és hangulatos ételfesztivállal folytatódik, amely egyben búcsúünnepség is, ahol mindenki megoszthatja élményeit és elköszönhet egymástól. A nap végén szabadidős programként bowlingozásra kerül sor, amely vidám lezárása a közös hétnek.  7. nap  Hazautazás Prágáig autóbusszal, onnan Csongrádra vonattal. Érkezés késő este.    Pataki Mónika  kísérőtanár | |